
Johdatus scoutologiaan (5 op) 


Luentokurssilla käsitellään partioliikettä sen alkuvaiheista nykypäivään 
saakka. Kurssilla perehdytään Robert Baden-Powellin elämäkertaan sekä 
partioliikkeen syntyyn, vahvistumiseen ja lopulta maailmanlaajuiseen le- 
viämiseen. Kurssilla käsitellään partioliikkeen katsomuksellisia ja opillisia 
perusteita (partioaate ja -menetelmä) sekä eri koulukuntien (ruskea vs. si- 
ninen) välisiä yhtäläisyyksiä ja eroja. Lisäksi kurssilla arvioidaan partioliik- 
kettä nykymaailmassa, mediassa ja yhteiskunnallisena ilmiönä. 


Marssimusiikin perusteet (3 op) 


Opintojakson suoritettuaan opiskelijalla on perustuntemus marssimusiikin 
merkityksestä. Kurssilla tutustutaan marssimusiikin ominaispiirteisiin, 
mm. voimakkaaseen ja säännölliseen rytmiin. Kurssilla harjoitellaan mars- 
simusiikin tuottamista sekä aerofonisilla että membranofonisilla soittimil- 
la. Soittoharjoitteiden myötä opiskelija oppii ymmärtämään marssimusiikin 
moniulotteista luonnetta. 


Kurssiin kuuluu vierailu Satakunnan Sotilassoittokuntaan, Niinisaloon 
sekä näyttökoe, jossa opiskelijan on osoitettava kyky soittaa omien joukko- 
jen innostusta ja yhteenkuuluvuutta lisäävää marssimusiikkia. 


Partiohistorian suurmiehet ja -naiset Suomessa (2 op) 


Opintojaksolla tutustutaan Suomen partiokenttään vahvasti vaikuttaneisiin 
merkkihenkilöihin. Kurssi laajentaa opiskelijan tietämystä Suomen kunnia- 
partiolaisista €. G. E. Mannerheimista (v. 1919) Kata Jouhkiin ja Helvi Si- 
pilään (v. 2002) asti. Kunniapartiolaisten elämäkertojen ja urotöiden ohella 
kurssilla käsitellään myös muuta Suomen partiohistoriaa johdatuskurssia 
laajemmin ja yksityiskohtaisemmin. 


Avoimen yliopiston kurssit kesällä 2013 


Scoutologian perusopinnot (25 op) 


Ryhti, kuri ja järjestys 1 (5 op) 


Opintojakson keskeiseen sisältöön kuuluvat rautasaappaat, joita opiskelijoi- 
den on pidettävä jalassaan koko kurssin ajan. Kurssin aluksi opiskelijoilta 
ajellaan hiukset ja heidän henkilökohtainen omaisuutensa takavarikoidaan. 
Opiskelijoita totutetaan toimimaan pimeässä ja yksinäisyydessä. Kurssihar 
joitukset kehittävät tottelevaisuutta sekä fyysistä ja henkistä kestävyyttä. 
Lisäksi kurssilaisia opetataan puhumaan lyhyesti ja nasevasti. 


Tentin sijaan kurssin arvostelu perustuu miehuuskokeeseen, josta joko sel- 
viydytään tai sitten ei. THIS IS SPARTA! 


Kohti velvollisuudentuntoa (3 op) 


Opintojakson aikana toteutetaan lukematon määrä pyyteettömiä palvelus- 
lisuutensa sekä olemaan hyödyksi ja avuksi muille. Kurssin hyväksytysti 
suoritettuaan opiskelija on tarttunut toimeen ja tehnyt maailmasta hieman 
paremman paikan elää. 


Erämaaselviytymisen kenttäkurssi (7 op) 


Opintojakso toteutetaan kolmen viikon intensiivikurssina Siperiassa. Kent 
täkurssin suoritettuaan opiskelija on varsinainen Erä-Jorma. Kurssilla 
opetellaan kaivautumaan paljain käsin ikiroutaan, valmistamaan teetä 
taigavyöhykkeen kuusenkerkkistä ja hyödyntämään ravintona heinäarojen 
sipuli- ja mukulakasvit. 


Puuttomalla tundralla vietettävässä jaksossa opiskelijat totuttautuvat elä- 
mään ilman nuotiota, metsästämään paljain käsin ja syömään raakaa lihaa. 
Saaliiksi saaduista eläimistä opetellaan hyödyntämään kaikki osat. 





Nähdään Somerolla! 


Yhteystiedot Asiakaspalvelu 


Someron yliopiston Avoin yliopisto — Someron yliopiston opiskelijaneuvola 
PL 1907 (Kinttupolku 1) Kinttupolku 3, 1. krs, Somero 
31400 Someron yliopisto p. 019 071959 


